VEDTEKTER FOR

(Vedtatt xx.xx.2025)

# § 1 FORMÅL OG ORGANISASJON

## § 1.1 Formål

DNT Vestfold skal arbeide for et enkelt, aktivt, allsidig og naturvennlig friluftsliv, for sikring av allemannsretten og friluftslivets natur- og kulturgrunnlag.

## § 1.2 Organisasjon

DNT Vestfold er en ideell forening tilsluttet Den Norske Turistforening (DNT) gjennom en medlemskapsavtale med DNT sentralt.

DNT Vestfold kan opprette lokallag i deler av foreningens medlemsområde i henhold til medlemskapsavtalen. Lokallagene er en integrert del av DNT Vestfold. Virksomheten i lokallagene skal skje i samsvar med DNT Vestfold vedtekter. Aktivitetene skal til enhver tid skje innen rammen av DNTs strategi, og være i samsvar med samarbeidsavtalen med DNT Vestfold. Lokallagene blir representert i DNT gjennom DNT Vestfold.

## § 1.3 Medlemskap

Medlemskap i DNT Vestfold er åpent for alle enkeltpersoner som ønsker å bli medlem. Medlemmer av foreningen er alle som har betalt kontingent til DNT, inntil utmelding skjer eller medlemmet blir strøket som følge av manglende kontingentinnbetaling.

Medlemmene har forslags- og stemmerett på årsmøtet og kan velges til alle tillitsverv i alle ledd fra det året de fyller 15 år.

Medlemmer i lokallag tilknyttet DNT Vestfold er også medlem i DNT Vestfold. Ved oppløsning av et lokallag skal medlemmene forbli medlemmer av DNT Vestfold til de selv avslutter medlemskapet eller velger å melde seg inn i en annen medlemsforening.

Alle medlemmer er medlem av DNT og har medlemsrettigheter ved besøk på alle medlemsforeningers hytter og ved deltakelse på turer, kurs og andre tilbud.

# § 2 ÅRSMØTET

## § 2.1 Høyeste myndighet

Årsmøtet er DNT Vestfold øverste organ.

## § 2.2 Deltakelse og stemmerett

Alle medlemmer som er påmeldt innen fristen oppgitt i innkallingen har adgang til årsmøtet.

Ingen har mer enn en stemme, og stemmegiving kan ikke skje ved fullmakt. Vedtak treffes ved flertall av de avgitte stemmene.

## § 2.3 Innkalling

Ordinært årsmøte holdes innen utgangen av mai hvert år.

Innkallingen offentligjøres eller sendes direkte ut til medlemmene, med 1 måneds varsel.

## § 2.4 Frister

Forslag som skal behandles på årsmøtet skal være sendt styret senest xx.xx samme år.

Styret tilgjengeliggjør fullstendig saksliste og andre nødvendige saksdokumenter med forslag og valgkomiteens innstilling senest xx før årsmøtet avholdes.

## § 2.5 Årsmøtets oppgaver

Årsmøtet skal behandle:

1. Valg av dirigent, protokollfører og to representanter til å undertegne protokollen
2. Godkjenning av innkallingen
3. Godkjenning av sakslisten
4. Godkjenning av årsrapport med styrets beretning og årsregnskap for foregående år
5. Forslag som styret legger frem eller som i henhold til § 2.4 er meldt inn av et medlem av foreningen
6. Valg av leder og medlemmer til styret
7. Valg av leder og medlemmer til valgkomiteen
8. Valg av revisor

## § 2.6 Ekstraordinært årsmøte

Ekstraordinært årsmøte innkalles av styret med minst 1 måneds varsel etter:

1. Vedtak av årsmøtet
2. Vedtak av styret
3. Krav fra minst yyy stemmeberettigede medlemmer

Ekstraordinært årsmøte kan bare behandle de saker som er angitt i vedtaket eller kravet om innkalling av det ekstraordinære årsmøtet. Møteinnkallelse og vedtak skjer etter samme regler som for ordinære årsmøter.

# § 3 STYRET

## § 3.1 Styrets myndighet og oppgaver

Styret er DNT Vestfold høyeste myndighet mellom årsmøtene. Styret velger en nestleder blant sine medlemmer.

Styret skal sørge for forsvarlig organisering av virksomheten i foreningen, holde seg orientert om den økonomiske stillingen og påse at virksomheten, regnskap og formuesforvaltningen er under betryggende kontroll.

Styret ansetter daglig leder og fastsetter arbeidsvilkårene for daglig leder. Styret tar alle avgjørelser som ikke fattes av årsmøtet.

## § 3.2 Sammensetning og valg av styret

Styret har opptil 8 medlemmer. Styreleder og minimum tre styremedlemmer blir valgt inn av årsmøtet på bakgrunn av ønsket kompetanse, mangfold og engasjement. Årsmøtet har mulighet til å velge opptil tre ekstra styremedlemmer som representerer foreninger som eventuelt ikke har en representant blant de ordinære styremedlemmene. I tillegg oppnevnes ett medlem av og blant styremedlemmene i DNT Vestfold ungdomsorganisasjon (DNT ung DNT Vestfold).

De årsmøtevalgte medlemmene av styret velges for xx år om gangen. Maksimal funksjonstid som henholdsvis leder eller medlem er xx år. Ingen kan samlet ha slike verv i mer enn xx år.

## § 3.3 Styrets arbeid

Styret innkalles av lederen så ofte som behovet tilsier, eller når minst DNT Vestfold av styrets medlemmer krever det. Styret kan fatte vedtak når et flertall av medlemmene deltar. Ved stemmelikhet er lederens stemme avgjørende.

Innkalling til og referat fra styrets møter er tilgjengelig for medlemmene, med mindre styret bestemmer noe annet i den enkelte sak.

## § 3.4 Arbeidsutvalg

Styrets leder og nestleder utgjør Arbeidsutvalget. Arbeidsutvalget arbeider etter instruks fastsatt av styret.

## § 3.5 Signatur

DNT Vestfold forpliktes ved underskrift av leder og nestleder i styret i fellesskap. Lederen eller nestlederen forplikter også DNT Vestfold i fellesskap med to av styrets øvrige medlemmer.

# § 4 MEDLEMSKONTINGENT

Medlemskontingent fastsettes og innkreves av DNT sentralt på vegne av DNT Vestfold.

# § 5 VALGKOMITEEN

## § 5.1 Sammensetning og valg av valgkomiteen

Valgkomiteen består av leder, to medlemmer med ett varamedlem. De velges av årsmøtet for 2 år om gangen etter innstilling fra styret. De kan gjenvelges inntil en maksimal funksjonstid på xx år.

## § 5.2 Valgkomiteens myndighet og oppgaver

Valgkomiteen skal innstille til valg av styret. Årsmøtet fastsetter retningslinjer for valgkomiteens arbeid.

# § 6 INHABILITET

Et medlem av styret, valgkomiteen eller daglig leder kan ikke være med på å behandle eller avgjøre spørsmål der vedkommende eller dennes nærstående må regnes å ha en klar personlig eller økonomisk særinteresse i saken. Ved avgjørelse av om noen er nærstående etter denne regelen, gjelder aksjelovens regler tilsvarende.

# § 7 HEDERSTEGN

Styret kan tildele hederstegn eller æresmedlemskap til personer som har gjort en særskilt innsats for DNT Vestfold. Styret kan utnevne et utvalg som innstiller æresmedlemmer og kandidater til hederstegn overfor styret.

# § 8 OVERTREDELSER AV DNTS REGELVERK

Medlemmer i DNT Vestfold som begår grove brudd mot DNTs etiske regelverk slik det er vedtatt av DNTs organer, kan ilegges en irettesettelse, tap av retten til tillitsverv eller tap av retten til medlemskap i foreningen.

Styret kan behandle slike saker. Et medlem som er ilagt sanksjoner som nevnt, kan bringe saken inn for landsstyret eller domsutvalget til endelig avgjørelse iht. DNTs vedtekter § 12.2.

# § 9 OPPLØSNING AV MEDLEMSFORENING

DNT Vestfold kan bare oppløses dersom det vedtas på to påfølgende ordinære årsmøter med 3/4 flertall av avgitte stemmer.

Dersom medlemsforeningen blir oppløst, skal medlemsforeningens midler overføres til en annen medlemsforening eller til DNT sentralt.

# § 10 VEDTEKTSENDRINGER

Vedtektene kan endres ved vedtak på ordinært eller ekstraordinært årsmøte. Vedtektsendringer skal være oppført på sakslisten og krever 2/3 flertall av avgitte stemmer. Vedtektsendringene trer i kraft straks, om ikke vedtaket sier noe annet.

§§ xx, xx (de som er merket med gult) kan bare endres med samtykke fra DNT Sentralt. Vedtektene skal gjøres allment tilgjengelig gjennom egnede medier.

\*\*\*